Curs: LA PROTECCIÓ DEL CONSUMIDOR EN ELS SECTORS ESTRATÈGICS
Els dies 3 i 5 de desembre de 2018 es realitzarà a Palma el curs La protecció del consumidor en els sectors estratègics, organitzat conjuntament per l’Agència Espanyola de Consum, Seguretat Alimentària i Nutrició (AECOSAN) i la Direcció General de Consum. Aquest curs s’emmarca dins el Pla de Formació Contínua Interadministratiu (PFCI 2018), adreçat als professionals de les administracions estatal, autonòmica i local competents en matèria de consum. Enguany, com a novetat, s’ha inclòs dins la II Jornada de l’Escola de Consum.
El full d’inscripció, degudament emplenat i signat, s’ha de presentar, amb l’autorització del superior jeràrquic, en el registre de l’organisme competent en matèria de consum, o en qualsevol de les formes establertes a l’article 16 de la Llei 39/2015.
La sol·licitud s’ha d’adreçar a la Direcció General de Consum i, una vegada registrada, enviar-la, per correu electrònic a una de les adreces següents: alopez@dgconsum.caib.es, mttoledo@dgconsum.caib.es. L’exactitud i la claredat de les dades contribuirà a la realització de qualsevol comunicació posterior, en particular, la d’haver estat admès al curs.
El termini d’inscripció és de les 09.00 hores de dia 26 de novembre de 2018 a les 14.00 hores del dia 28 de novembre de 2018. Les sol·licituds s’atendran per ordre d’entrada i tindran prioritat les que presentin els professionals de les administracions autonòmica, estatal i local competents en matèria de consum.